
‘‘మనకు ఊహ తెలిసిన తర్వాత మనం చూసే రియల్ హీరోలు పోలీసులే. ఎక్కడ తప్పు జరిగినా పోలీసులు ఉన్నారనే భయం ఉంటుంది. ఎంత మంది గుంపులుగా నిలుచున్నప్పటికీ ఓ పోలీస్ వస్తే అందరూ అక్కడి నుంచి వినయంగా పక్కకుతప్పుకుంటారు. అలాంటి పోలీస్  పాత్రను నేను ‘ఖాకి’లో చేశాను. ఈ పాత్ర చేసినందుకు చాలా గర్వంగా ఉంది’’ అని కార్తి అన్నారు. నిజ జీవిత ఘటనలను ఆధారంగా చేసుకుని హెచ్.వినోద్ తెరకెక్కించిన చిత్రం ‘ఖాకి’. ఆడియో రంగంలో తనదైన ముద్ర వేసుకున్న ఆదిత్య మ్యూజిక్ ప్రైవేట్ లిమిటెడ్ ఉమేశ్ గుప్తా, సుభాష్ గుప్తా నిర్మిస్తున్నారు. ఈ నెల 17న ప్రేక్షకుల ముందుకు రానున్న ఈ సినిమా గురించి కార్తి మాట్లాడుతూ ‘‘వరుసగా నేరాలు జరుగుతున్నప్పుడు అవి రాష్ట్రాల సరిహద్దులు దాటి జరుగుతున్నప్పుడు.. నేరస్తులను కనిపెట్టడం కష్టం. అలాంటిది తమిళనాడు పోలీస్ టీమ్  ఆంధ్రా, యూపీ పోలీసుల సాయంతో ఎలా ఆ కేసును సాల్వ్ చేశారన్నది ఆసక్తికరం. ‘విక్రమార్కుడు’ సినిమా చేస్తున్నప్పుడు నేను ఓ పోలీస్ అఫిషియల్ని కలిశాను. ఆయన నాకు ఈ కథను చెప్పారు. అప్పటి నుంచి నా మనసులో ఈ కథ మెదులుతూనే  ఉంది. ఏడాది క్రితం వినోద్ ఇదే కథను చెప్పినప్పుడు ‘నాకు ఇంతకు ముందే తెలుసు’ అని అన్నాను. చాలా ఇంటెన్స్తో సాగే సినిమా ఇది. ఓ పోలీసాఫీసర్ జీవితాన్ని చాలా నిజాయతీగా చెప్పే ప్రయత్నం చేశాం. భర్తే జీవితంగా జీవించే అమ్మాయి పాత్రలో రకుల్ కనిపిస్తారు. ఈ సినిమా కోసం మా టీమ్ అంతా పోలీస్ ట్రైనింగ్ కూడా తీసుకున్నాం.  అంత కొత్తవారితో పనిచేశాను. చూస్తున్న ప్రేక్షకులకు ఆ విషయం తప్పకుండా అర్థమవుతుంది. ఆదిత్య వారు ఈ సినిమా రైట్స్ తీసుకున్నారని నాతో చెప్పగానే ‘పాటల రైట్స్ తీసుకున్నారా’ అని అడిగారు. ‘సినిమా రైట్స్’ అనే సమాధానం విని చాలా ఆనందం వేసింది. నేను సినిమా చూశాను. చాలా కాన్ఫిడెంట్గా ఉన్నాను. తప్పకుండా హిట్ కొట్టబోతున్నాం’’ అని అన్నారు.

‘‘manaku ooha telisina tarvaata manam chuse riyal heerolu polisule. ekkada tappu jarigina poliisulu unnarane bhayam untundi. entha mandi gumpulugaa niluchunnappatiki oo polies vaste andaruu akkadi nunchi vinayamgaa pakkakutappukuntaaru. alanti polies  paatranu nenu ‘khaki’loo cheshaanu. ee paatra chesinanduku chala garvamgaa undi’’ ani kaarti annaru. nija jeevita ghatanalanu aadhaaramgaa chesukuni hehch.vinod terakekkinchina chitram ‘khaki’. audio rangamlo tanadaina mudra vesukunna aaditya music private limited umesh gupta, subhash gupta nirmistunnaaru. ee nela 17na prekshakula munduku raanunna ee sinima gurinchi kaarti maatlaadutuu ‘‘varusagaa neraalu jarugutunnappudu avi rashtrala sarihaddulu daati jarugutunnappudu.. nerastulanu kanipettadam kashtam. alantidi tamilanadu polies team  andhra, up polisula saayamtho ela aa kesunu salve chesarannadi aasaktikaram. ‘vikramaarkudu’ sinima chestunnappudu nenu oo polies affisialni kalisaanu. aayana naaku ee kathanu cheppaaru. appati nunchi naa manasulo ee katha medulutune  undi. edaadi kritam vinod ide kathanu cheppinappudu ‘naaku intaku munde telusu’ ani annaanu. chala intensto saage sinima idhi. oo policaphiser jeevitaanni chala nijaayatiigaa cheppe prayatnam chesham. bharte jeevitamgaa jeevinche ammai paatralo rakul kanipistaaru. ee sinima kosam maa team antaa polies trining kuudaa teesukunnam.  anta kottavaarito panichesaanu. chustunna prekshakulaku aa vishayam tappakunda ardhamavutundi. aaditya vaaru ee sinima raits teesukunnaarani naatho cheppagaane ‘paatala raits teesukunnara’ ani adigaaru. ‘sinima raits’ ane samadhanam vini chala aanandam vesindi. nenu sinima chushanu. chala confidentga unnaanu. tappakunda hit kottabotunnam’’ ani annaru.